Մարեք

Մարեք, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ քաղաքից 6-7 կմ հյուսիս-արևմուտք, Աղցք լեռան լանջի վրա։

 Պատմություն 
Ըստ Հ. Մանանդյանի Մարեք անունը կապ ունի խեթական արձանագրություններում հիշատակվող Հայասական Մարիշատ երկրի հետ։

Գյուղի մասին հիշատակություն կա Հովհաննես Երզնկացու Լուսավորչին նվիրված գրքում։

Տեղի հայ բնակչությունը զոհվել է 1915 թվականի Մեծ եղեռնի ժամանակ։

 Բնակչություն 
1909 թվականին ուներ 78 տուն` 586 հայ բնակչով և 30 տուն այլազգի բնակիչ։

 Տնտեսություն 
Բնակչության հիմնական զբաղմունքն անասնապահությունն ու երկրագործությունն էր։

 Պատմամշակութային կառույցներ 
Մարեքն ուներ հայկական եկեղեցի։ Գյուղի մոտակայքում գտնվում էր մատուռ, Խնդրակատար Ս. Աստվածածին և Անարծաթ Բժշկաց վանքերը։

 Կրթություն 
Գյուղում գործում էր վարժարան«Հայաստանի և հարակից շրջանների տեղանունների բառարան», հտ 3, էջ 729-730։

 Տես նաև 
 Էրզրումի նահանգի հայաբնակ բնակավայրեր

 Ծանոթագրություններ 

 Աղբյուրներ 
 «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
 Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր